Iti doresti un partener perfect, sau ai nevoie de un partener 


[Aceasta sectiune contine intrebari puse de diferiti participanti la un seminar Abraham-Hicks si 


raspunsurile lui Abraham]. 


Participant: Din cate am inteles, faptul ca eu imi doresc pe cineva in viata mea il respinge pe 


acesta, in timp ce daca nu il doresc, practic il atrag. Cum este posibil asa ceva? 


Abraham: Daca iti doresti pe cineva, dar gandurile predominante din mintea ta se focalizeaza 
asupra absentei persoanei respective din viata ta, atunci vibratia pe care o emiti o impiedica 
persoana pe care ti-o doresti sa vina la tine. In schimb, daca nu-ti doresti pe cineva in viata ta, 
dar gandurile predominante din mintea ta se focalizeaza asupra prezentei acestuia, tu il atragi 
inevitabil catre tine... Tu obtii intotdeuna esenta lucurilor la care te gandesti, indiferent daca ti 


le doresti sau nu. 


Participant: Este aceasta distinctie similara cu aceea de a dori si a avea nevoie? 


Abraham: Da, aceasta comparatie este foarte corecta. Atunci cand iti doresti ceva si te gandesti 
cat de bine ar fi sa iti indeplinesti dorinta, emotia pe care o simti este extrem de placuta, 
deoarece gandul tau actual se suprapune cu dorinta ta reala. In schimb, daca iti doresti ceva, 
dar te gandesti ca nu dispui de lucrul respectiv, respectiv daca te focalizezi asupra absentei sau 
lipsei sale din viata ta, emotia pe care o simti este neplacuta, deoarece gandul tau actual nu 


corespunde din punct de vedere energetic cu dorinta ta. 


Diferenta dintre a-ti dori si a avea nevoie nu este pur verbala. Dotinta sincera te face 
intotdeuna sa te simti bine, deoarece se suprapune din punct de vedere energetic cu Realitatea 
ta Vibratorie. In schimb, necesitatea te face intotdeuna sa te simti rau, intrucat presupune o 


rezonanta energetica cu absenta dorintei, si deci nu se suprapune cu Realitatea ta Vibratorie. 


Exista vreo modalitate de a-ti pastra atitudinea pozitiva atunci cand traiesti alaturi de persoane 


focalizate asupra "lipsurilor"? 


Participant: Cum imi pot pastra eu atitudinea pozitiva atunci cand partenerul meu este focalizat 
in mod predominant asupra lipsurilor si nu face niciun efort de a-si schimba aceasta atitudine 
negativa? Este greu sa nu simti la randul tau lipsurile atunci cand cel cu care traiesti insista 


mereu asupra lor. 


Abraham: Noi stim foarte bine ca este infinit mai usor sa te simti bine atunci cand vezi sau auzi 
ceva care te face sa te simti bine. Pe de alta parte, este extrem de eliberator daca iti poti 
demonstra tie insuti ca tu ai capacitatea de a te simti bine chiar si in situatii in care cei din jurul 


tau nu se simt. 


De altfel, daca vei incerca, vei descoperi ca este infinit mai usor sa inveti sa iti redirectionezi 
gandurile decat sa incerci sa il schimbi prin actiunile tale pe cel (sau pe cei) cu care traiesti. 
Chiar daca este vorba de o singura persoana, este imposibil sa o schimbi astfel incat sa te simti 
tot timpul bina in preajma ei, si oricum, exista multe alte persoane fata de care reactionezi din 
punct de vedere emotional. Daca vei face efortul de a-ti redirectiona gandurile catre diferite 
lucruri care iti fac placere, oamenii care te nemultumesc (sau aspectele lor neplacute) vor iesi 
de la sine din experienta ta de viata. Ei exista in viata ta numai datorita atentiti pe care le-o 


acorzi (lor sau aspectelor neplacute pe care le manifesta). 


Multi oameni nu sunt de acord cu aceasta afirmatie atunci cand o aud prima data, intrucat cred 
ca aspectele neplacute apar in viata lor din cauza celor din jur: "Sotul meu abuziv ma determina 
sa traiesc o experienta neplacuta". Noi dorim insa ca voi sa intelegeti ca daca va veti folosi 
puterea de focalizare pentru a va retrage atentia de la aspectele negativa (cum ar fi abuzurile 
sotului), orientand-o in schimb asupra celor pozitive, aspectele negative vor disparea de la sine 
din experienta voastra de viata. Este foarte eliberator sa descoperi ca aspectele negative nu 


raman in experienta ta de viata decat datorita atentiei pe care le-o acorzi, continuand astfel sa 


le inviti in viata ta. 


Noi recunoastem ca nu este deloc usor sa te focalizezi asupra unor ganduri pozitive atunci cand 
te aflii intr-o situatie negativa, mai ales la inceput. De aceea, momentul ideal pentru a incepe sa 
iti redirectionezi gandurile nu este acela in care te aflii in plina situatie negativa. Este mult mai 
usor sa iti cultivi astfel de ganduri pozitive atunci cand esti singur: incepe intotdeuna prin a-ti 
aduce aminte de o situatie in care te-ai simtit cu adevarat bine in preajma acestei persoane. 
Daca nu reusesti sa iti aduci aminte niciun astfel de moment, gandeste-te la altceva. Primul 
lucru de la care trebuie sa pornesti pentru a intrerupe un trend mental negativ si pentru a-l 
inlocui cu unul pozitiv consta in a accepta faptul ca gandurile tale creaza realitatea pe care o 
traiesti. In continuare, tu trebuie sa accepti faptul ca ao puterea de a-ti redirectiona aceste 
ganduri. In sfarsit, ai nevoie de vointa de a-ti orienta gandurile in directia dorita de tine (care te 


face sa te simti bine), pana cand in mintea ta se creaza un tipar mental nou. 


Unul din aspectele cele mai minunate ale procesului de schimbare deliberata a orientarii 
gandurilor este acela ca Legea Atractiei iti va oferi pe loc dovezi ale schimbarii in bine a vibratiei 
tale. Oricat de greu de rupt ar fi vechile tipare mentale si oricat de des ai recadea in ele, 
doveziile efortului pe care l-ai depus iti vor parea de necontestat. In acest fel, nu va trece mult 
timp si vei constata ca toate relatiile tale se vor imbogatii, cu un efort mult mai mic decat cel 
depus pentru a suporta o conversatie negativa sau pentru a incerca sa schimbi comportamentul 


celuilalt. 


Scurt exercitiu pentru culcare, care iti poate transforma relatia 


Daca inainte de culcare, in timp ce stai intins pe pat, te vei gandi la un eveniment din trecut sau 
din prezent care te-a facut sa te simti bine, ori chiar la un potential eveniment viitor care te-ar 
putea face sa te simti bine, tu vei pune astfel bazele vibratiei cu care te vei trezi dimineata. A 
doua zi, imediat dupa ce te trezesti, incearca sa iti aduci aminte la ce te-ai gandit inainte de 


culcare si fa efortul de a cultiva din nou acele ganduri pozitive. Acest exercitiu va schimba 


radical reactiile oamenilor fata de tine de-a lungul noii zile care incepe. Daca il vei practica seara 
de seara, iar apoi dimineata dupa dimineata, in viata ta vor aparea noi parteneri, iar relatiile 


tale se vor imbunatatii semnificativ. 


Ce astept eu de la o relatie? 


Tu ai puterea de a evoca relatiile pe care ti le doresti. Nu vei putea ajunge insa niciodata la o 
situatie imbunatatita daca iti vei focaliza incontinuu atentia asupra situatiei tale curente. 
Intregul univers (cu toti jucatorii sai fizici si nefizici) raspunde la vibratiile pe care le emiti. Din 
fericire, nu exista nicio diferenta intre vibratiile pe care le emiti atunci cand iti imaginezi o 
situatie... Daca iti vei imagina viata asa cum ti-o doresti, tu vei putea incepe sa atragi catre tine 
toate componentele necesare pentru schimbarea ei in sensul dorit de tine. Mai mult, aceste 


componente vor incepe sa coopereze cu tine. Aceasta este o Lege. 


Tu ai puterea de a evoca o relatie intr-o perfecta armonie cu libertatea, cresterea si fericirea pe 
care ti le doresti, intrucat aceste idealuri exista in toti oamenii. In orice om exista in egala 
masura posibilitatea de a fi intelegator si aceea de a nu fi intelegator, de a fi placut si de a nu fi 
placut, de a fi deschis sau rigid, de a fi pozitiv sau negativ. Experientele pe care le traiesti alaturi 


de alte persoane depinde de vibratiile pe care le evoci in ele. 


Nu ti s-a intamplat niciodata sa te comporti fata de o persoana intr-o maniera care nu te 
caracterizeaza? Pur si simplu, te-ai trezit ca manifesti un fel de a fi pe care nu l-ai suspectat 
niciodata. Aceasta este puterea de influenta a asteptarilor altor persoane. Nu ai observat 
niciodata cat de mult se schimba personalitatea unui copil in functie de adultii cu care 
interactioneaza? Copiii sunt cooperanti si placuti cu anumite persoane, dar obraznici si 


incapatanati cu altele. Si ei sunt supusi puterii de influenta a celor mari. 


Daca vei face efortul constient de a te pune la unison cu Perspectiva ta Superioara, tu vei avea 


acces la Energia care creeaza lumile si vei ramane uimit de reactiile pozitive pe care le vei primi 


de la cei din jur. De aceea, nu-ti mai invinovati partenerul de cuplu, ci porneste intotdeuna de la 
premisa ca tu esti cel care atrage in viata sa experientele sale. Cine intelege acest mecanism 


cunoaste adevarata libertate. 


Daca vei face efortul de a intra in comuniune cu Perspectiva Superioara a Fiintei tale Interioare, 
cu gandurile atat de sublime ale Sursei tale, cu cel care esti cu adevarat, daca vei invata sa te 

iubesti pe tine insuti — toti cei cu care vei interactiona nu se vor mai putea opune Bunastarii pe 
care o simti in interiorul tau. Fie te vor iubi la randul lor, fie vor iesi singuri din experienta ta de 


viata. 


Care sunt caracteristicile pe care le astept de la un partener perfect? 


Jerry: Este posibil ca aceeasi persoana sa continue sa ne fie un partener perfect in conditiile in 
care si noi si ea ne continuam cresterea spirituala, evoluand si schimbandu-ne? A existat in 
viata mea o perioada in care am lucrat ca acrobat. Eram nevoit atunci sa imi arunc in sus 
partenera si sa o prind intr-o deplina siguranta. De aceea, ea trebuia sa aiba o inaltime de 
maxim 1,60 m si o greutate de maxim 50 de kilograme. Cand am intalnit-o pe Esther, multi ani 
mai tarziu, aceste criterii nu mai contau de mult. Cu totul altele erau lucrurile care m-au atras la 
ea. Ea s-a dovedit astfel partenera mea perfecta, dar la momentul respectiv. Din acest punct de 
vedere, monogamia sau pastrarea aceluiasi partener de-a lungul intregii vieti mi se pare extrem 


de dificila. 


Abraham: Pe masura ce treci prin viata, tu emiti incontinuu noi si noi dorinte, pornind de la 
experientele tale curente. Acest proces nu inceteaza niciodata. Dorintele pe care le emiti sunt 
receptate si depozitate in Realitatea Energetica a Fiintei tale Interioare. In acest fel, fiecare 
experienta noua te face sa iti modifici versiunea mai veche a vietii dorite, intr-o masura mai 
mare sau mai mica. Din fericire, Fiinta ta Interioara raspunde intotdeuna la ultima versiune pe 


care ti-ai stabilit-o. 


Daca iti vei focaliza in permanenta atentia asupra atitudinii care te face sa te simti bine, tu vei 
ramane in comuniune cu Realitatea ta Energetica, iar aceasta iti va oferi in cotinuare tot ceea ce 
iti doresti, intr-o maniera cat se poate de naturala. Tu vei trai tot timpul sentimentul ca "Acesta 
este urmatorul pas natural pe care trebuie sa il fac" si vei permite desfasurarea fireasca a 
experientelor tale de viata. In acest context, este posibil ca un nou partener sa fie "urmatorul 
pas natural" pentru cel care ai devenit. Daca asa stau lucurile, renuntarea la vechiul partener si 
acceptarea noului partener s-ar produce lin, fara dificultati si fara ca situatia sa devina in vreun 


fel neplacuta. 


Standardul pe care vi-l impune societatea voastra atunci cand va sileste sa faceti afirmatia: "Voi 
ramane impreuna cu tine, la bine si la greu... pana cand moarte ne va desparti" pare ilogic si 
imposibil. Un legamant mult mai corect ar fi urmatorul": Este intentia mea ferma de a-mi 
focaliza gandurile intr-o directie pozitiva, astfel incat sa imi mentin conexiunea cu Sursa si cu 
lubirea ei, care reprezinta adevarata mea esenta. Prin aceasta atitudine a mea, iti voi oferi 
intotdeuna latura mea cea mai pozitiva. Dorinta mea este ca si tu sa procedezi la fel. 
Convingerea mea este ca daca vom face amandoi efortul de a ne mentine armonia interioara cu 
cei care suntem cu adevarat, relatia noastra va creste incontinuu, pe temelia unei fericire 


nealterate". 


Guverneaza legile naturii relatiile de parteneriat? 


Jerry: O mare parte din viata mea am incercat sa inteleg care este modalitatea naturala si justa 
in care oamenii trebuie sa abordeze relatiile lor. De pilda, am privit animalele si am constatat ca 
cele mai multe nu practica monogamia. Elefantul ii alunga pe toti ceilalti masculi de langa 
femelele sale, iar cocosul este in stare sa se bata pe viata si pe moarte cu un alt cocos care 
indrazneste sa se atinga de gainile sale. M-am intrebat atunci fara sa vreau: "Daca oamenii s-ar 
comporta la fel ca animalele in domeniul imperecherii, oare nu ar deveni rasa umana mai 
puternica in urma practicarii principiul cel mai puternic supravietuieste, asa cum se intampla in 


cazul animalelor?" Din perspectiva dimensiunii nefizice, se poate vorbi de o abordare corecta 


sau gresita a relatiilor intre oameni? Pe scurt, intrebarea mea este: ce anume este natural si ce 


nu? 


Abraham: Te asiguram ca exista suficiente forte naturale care asigura sustinerea speciei umane. 
Voi aveti la dispoztie suficienta variatie, suficienta diversitate, dar si suficient echilibru pentru a 
supravietui. Asa cum impulsurile voastre naturale de a va potoli foamea si setea va ajuta sa 
supravietuiti, impulsurile voastre sexuale si de imperechere contribuie la randul lor decisiv in 
aceasta directie. Interesul nostru in privinta subiectului relatiilor de cuplu interumane nu are 
nimic de-a face cu necesitatea de a va modifica in vreun fel comportamentul astfel incat sa 
supravietuiti, intrucat supravietuirea speciei voastre este departe de a fi pusa in pericol. Pe noi 


ne intereseaza cu totul alteceva: supravietuirea bucuriei si a fericirii pe planeta voastra. 


Noi avem avantajul de a vedea in ansamblul ei Realitatea Energetica pe care v-ati creat-o in 
urma experientelor si relatiilor contrastante pe care le-ati trait pana acum, iar dorinta noastra 
este de a va pune la unison (in plan energetic) cu propriile voastre creatii, astfel incat sa le 
puteti experimenta si sa va puteti bucura de ele, aici si acum. Daca o experienta pe care ati 
trait-o va determina sa solicitati un aspect imbunatatit, voi trebuie sa permiteti manifestarea 
acestui aspect, deschizandu-va complet in fata lui; in caz contrar, fericirea voastra va fi mult 
diminuata. Mai simplu spus, daca nu veti tine pasul cu propriile voastre dorinte, voi nu veti 


putea cunoaste fericirea. 


lata cateva adevaruri simple, autentice si cat se poate de naturale pe care noi le cunoastem in 


legatura cu voi (adevaruri pe care le manifestati in forma voastra fizica): 


- Voi sunteti o extensie a Energiei Sursei 


- Voi v-ati intrupat (prin focalizare) in dimensiunea fizica pentru a experimenta lumea 


contrastelor 


- Voi ati decis sa experimentati aceste contraste pentru a avea noi idei si pentru a lua noi decizii 


legate de viata 


- Aceste idei si aceste decizii noi legate de viata echivaleaza cu insasi expansiunea universului 


- Expansiunea universului este consecinta inevitabila a vietii. 


- Atunci cand viata voastra fizica determina aspectul nefizic al constiintei voastre sa creasca, voi 


trebuie sa actionati la unison cu aceasta crestere; in caz contrar, voi nu puteti experimenta 


starea de fericire. 


- Fericirea sau bucuria este esenta cea mai naturala a voastra (si a noastra). 


- Relatiile reprezinta insusi fundamentul contrastelor pe care le experimentati 


- De aceea, realtiile stau la baza oricarui proces de expansiune. 


- Implicit, ele stau la baza fericirii voastre 


- Atunci cand nu cultivati ganduri care va produc o stare de fericire, voi va impotriviti celui care 


ati devenit. 


- Relatiile voastre stau la baza cresterii voastre 


- Din pacate, tot ele reprezinta adeseori si motivul pentru care va impotriviti acestei cresteri 


personale. 


- Este cat se poate de natural sa fii fericit 


- Este cat se poate de natural sa fii intr-o stare de crestere 


- Este cat se poate de natural sa fii intr-o stare de libertate 


- Acestea sunt cele mai importante principii pe care trebuie sa le intelegeti cu totii in legatura cu 


relatiile interumane. 


Ce este natural din perspectiva relatiilor de cuplu? 


Jerry: Bine, dar ce este mai natural: sa ai un singur partener sau mai multi? Este normal ca un 
barbat sa aiba mai multe sotii in acelasi timp, sau ca o femeie sa aiba mai multi barbati? Chiar si 


in aceasta epoca moderna, culturile de pe Pamant nu se inteleg pe aceste teme. 


Abraham: Intrebarea ta are o legatura directa cu o alta premisa gresita, una dintre cele mai 


importante si mai larg raspandite pe Pamant: 


Premisa gresita nr. 13: Exista modalitati corecte si modalitati gresite de a trai. Toti oamenii 
trebuie sa le descopere si sa cada de acord asupra modalitatiilor corecte de a trai, dupa care 


acestea trebuie impuse cu forta. 


Aceasta premisa gresita care afirma ca nu exista decat un singur mod corect de a privi lucrurile 
(intr-un domeniu sau altul) sta la baza a foarte multe conflicte si neintelegeri intre oameni. 
Slava cerului ca voi nu aveti mijloacele necesare pentru a o impune cu forta, intrucat daca ati 
putea face acest lucru, v-ati indrepta cu siguranta catre sfarsitul existentei. De vreme ce orice 
proces de expansiune se naste exclusiv din noile intentii si idei care apar in urma experimentarii 


contrastelor, eliminarea acestor contraste ar duce automat al oprirea procesului de expansiune. 


Nu-ti face insa griji in aceasta privinta, intrucat echilibrul perfect al diversitatii este foarte ferm 


stabilit si nu este de a asigura prezervarea umanitatii sau a eternitatii, pentru simplul motiv ca 


acestea sunt puse in pericol. Scopul nostru este de a asigura supravietuirea fericirii voastre, care 


depinde intr-adevar de intelegerea acestor lucruri. 


Ori de cate ori viata te determina sa emiti o solicitare la nivelul bazei de date a Realitatii tale 
Energetice, Sistemul tau Emotional de Ghidare te va ajuta sa te armonizezi din punct de vedere 
energetic cu ea. Aceasta punere armonioasa la unison este absolut necesara pentru ca tu sa iti 
gasesti implinirea si fericirea, respectiv pentru a-ti continua cresterea. Nicio alta lege nu este 


mai puternica decat aceasta. 


Majoritatea legilor religioase sau laice create de oameni au fost scrise de persoane care nu se 
aflau in armonie cu Perspectiva Superioara a Sursei lor. De aceea, ele au fost scrise din 
perspectiva lucrurilor pe care voi nu vi le doriti. Asa se explica de ce aceste legi sunt atat de 
contestate si de ce atat de multi oameni se cearta intre ei pe tema corectitudinii sau 
incorectitudinii lor. Din pacate, datorita acestor conflicte, ei se indeparteaza automat de 
Perspectiva lor Superioara, dupa care se folosesc de emotiile negative pe care le simt( si care 


sunt datorate separarii lor de Sursa) pentru a-si justifica argumentele. 


Daca vei renunta sa mai cauti argumente care sa-ti justifice comportamentul si daca vei incepe 
sa cauti alinierea cu Sursa din interiorul tau prin cultivarea unor ganduri, actiuni si cuvinte care 
te umplu de iubire si fericire, mai devreme sau mai tarziu vei intelege ca este perfect posibil sa 
traiesti in pace pe aceasta planeta, alaturi de celalalte miliarde de semeni ai tai, chiar daca 


acestia au convingeri si comportamente diferite. 


Daca vei face efortul de a te pune la unison cu Sursa ta, chiar daca alti oameni opteaza pentru o 
atitudine diferita, tu te vei elibera de sarcina imposibila de a-i convinge pe ceilalti de 
corectitudinea modului de viata adoptat de tine. Daca nu exista decat un singur mod de viata, 
acesta ar conduce automat la monotonie si la incetarea expansiunii. Existenta unui numar 


nesfarsit de moduri de viata asigura continuitatea expansiunii in eternitate. 


Motivul pentru care atat de multi oameni cred ca au nevoie de legi care sa ii controleze pe cei 
din jurul lor este convingerea lor ca atitudinea si comportamentul acestora le poate face rau. 
Cine intelege insa ca nicio experienta nu se poate apropia de el dac anu este invitata mai intai 
de catre gandurile sale, sfarseste prin a se elibera de sarcina imposibila de a incerca sa 
controleze comportamentul celorlalti oameni, inlocuind-o cu aceea mult mai simpla de a-si 


controla propriile ganduri. 


Scopul nostru este de a va reaminti tuturor Arta Acceptarii (Permiterii), care consta in 
acceptarea alinierii cu tot ce ati devenit vreodata si cu toate dorintele voastre. Aceasta lume 
fizica este suficient de mare pentru a permite realizarea tuturor dorintelor voastre, oricare ar fi 
acestea. Toate lucrurile ingrozitoare pe care le vedeti in jurul vostru se datoreaza faptului ca 
cineva se impotriveste Bunastarii; in caz contrar, aceasta s-ar manifesta in mod natural. Legea 
Atractiei este Legea care guverneaza intreaga realitate la nivel energetic (si tot ceea ce exista 
are o componenta energetica). Aceasta Lege nu trebuie schimbata sau imbunatatita. Ea exista 
pur si simplu. Daca te vei stradui sa intelegi si sa aplici Arta Acceptarii, tu vei trai fericit 
indiferent ce fac sau ce spun ceilalti oameni. Retine: ori de cate ori iti focalizezi atentia asupra 


celor care nu sunt fericiti, tu refuzi sa practici Arta Acceptarii. 


Atrage buna dispozitie intotdeuna persoane inzestrate cu aceasta calitate? 


Participant: Ar fi bine oare sa imi caut un partener care sa ma faca sa ma simt bine in pielea 


mea? 


Abraham: De buna seama. Ori de cate ori o alta persoana isi focalizeaza atentia asupra ta si 
simte o stare de apreciere, tu te simti automat foarte bine, pentru ca in acel moment persoana 
se afla in rezonanta cu Sursa ei si iti transmite energia sublima a acesteia. Aceasta transmisie 
energetica ii face intotdeuna sa se simta bine atat pe cel care transmite energia cat si pe 
beneficiarul acesteia. Pe de alta parte, nu trebuie sa devii niciodata dependent de atentia 


pozitiva a unei alte persoane. Intra tu insuti in rezonanta cu sublima Energie a Sursei Nefizice, 


indiferent daca ceilalti te apreciaza sau nu. Tu ai propria ta conexiune cu aceasta, iar daca o vei 
practica suficient de des, iti vei pastra intotdeuna echilibrul interior. Daca nu faci altceva decat 
sa astepti ca o alta persoana sa atinga aceasta armonie cu Sursa si apoi sa isi focalizeze atentia 
asupra ta, bunastarea ta interioara va depinde de actiunile sale, si nu trebuie sa uiti ca este 

posibil ca persoana respectiva sa nu fie intotdeuna la unison cu Sursa ei sau sa nu isi focalizeze 


atentia exclusiv asupra ta. 


Motivul pentru care majoritatea relatiilor sunt infinit mai placute la inceput este ca amandoi 
partenerii sunt inclinati in aceasta etapa sa caute aspectele pozitive ale celuilalt. Data fiind 
noutatea relatiei, ei nu sunt inca familiarizati cu defectele partenerului lor, dar pe masura ce 
trece timpul, ei incep sa sesizeze aceste defecte, iar asteptarile lor devin din ce in ce mai putin 


optimiste. 


Daca vei renunta la dependenta de celalalte persoane prin cultivarea conexiunii personale cu 
Sursa ta, tu iti vei descoperi adevarata libertate interioara. De fapt, tu te vei elibera astfel de 


singurul lucru care te-ar putea inlantui vreodata: impotrivirea fata de cel care esti cu adevarat. 


Nu vrea nimeni sa devina partenerul meu perfect? 


Jerry: Daca pe Pamant nu ar exista decat doi oameni, ar putea gasi fiecare dintre acestia in 


celalalt partenerul perfect? 


Abraham: Mai intai de toate, tu trebuie sa intelegi ca daca pe Pamant ar exista numai doi 
oameni, contrastele pe care le-ar putea experimenta ar fi atat de limitate incat dorintele lor nu 
ar putea fi foarte evoluate. Din cauza conditiilor extrem de limitate in care ar trai, dorintele lor 
ar fi la fel de limitate, asa ca lor le-ar fi relativ usor sa se simta fericiti alaturi de cealalta 
persoana. Oricum, ne dam seama ca altceva ai vrut tu sa spui atunci cana ai emis aceasta 
ipoteza neplauzibila. Tu ai vrut de fapt sa pui urmatoarea intrebare: "Daca in fiecaer particula 


din univers exista un aspect dezirabil si unul indezirabil, nu as putea gasi eu aspectele dezirabile 


in toate lucrurile care exista? Si daca ma voi focaliza asupra acestor aspecte dezirabile, nu ma va 
ajuta Legea Atractiei sa obtin intr-o masura din ce in ce mai mare aceste aspecte?" De buna 


seama, raspunsul este afirmativ. 


Cautarea aspectelor pozitive in orice situatie te-ai afla conduce intotdeuna la un viitor mai bun. 
Chiar daca ai fi angrenat in cea mai teribila relatie posibila, aceasta situatie contrastanta te-ar 
determina sa emiti o dorinta de imbunatatire a ei, asupra careia Sursa din interiorul tau isi va 
focaliza atentia ei nedivizata. Prin focalizarea deliberata asupra tuturor aspectelor pozitive pe 
care le poti descoperi, tu vei permite astfel alinierea ta cu toate dorintele care s-au nascut 
vreodata din contrastele pe care le-ai trait. Sustinerea continua a acestei vibratii pozitive va 
genera materializarea acestor dorinte in planul fizic. Daca pe planeta nu ar exista decat o 
singura persoana in afara de tine (conform ipotezei tale neplauzibile), aceste dorinte ar trebui 
indeplinite doar de aceasta. Din fericire, tu ai la dispozitie o sfera de activitate mult mai mare, in 


care exista mult mai multi jucatori. 


Participant: Cand l-am intrebat care este definitia partenerului perfect, cineva pe care il 
consider foarte intelept mi-a raspuns: "Partenerul perfect este cel care trezeste in tine tot ce 


este mai bun si tot ce este mai rau in fiinta ta". Ce parere aveti despre aceasta definitie? 


Abraham: Parerea noastra este ca persoana respectiva seamana intrucatva cu aceasta lume a 
contrastelor. Atunci cand stii cu precizie ceea ce nu iti doresti, tu stii la fel de clar si ceea ce iti 
doresti. De aceea, partenerul perfect te poate ajuta, dar numai cu Primul Pas al ecuatiei: 
solicitarea. Mai departe, transformarea relatiei tale intr-o poveste fericita si de succes depinde 
de tine, respectiv de capacitatea ta de a te focaliza asupra dorintei pe care ai emis-o. Daca 
partenerul tau te ajuta prin comportamentul lui sa iti clarifici ce anume nu iti doresti si daca in 
continuare te focalizezi exclusiv asupra dorintelor tale opuse (respectiv ceea ce iti doresti), 
puterea ta de influenta asupra lui va fi foarte mare, iar el isi va inceta comportamentul care tie 


ti se pare indezirabil. Daca este incapabil sa renunte la acest comportament, el se va indeparta 


singur de tine si va disparea din viata ta. Legea Atractiei va avea grija sa va orienteze in directii 


diferite. 


